ATV on loodud ja konstrueeritud maastiku sõidukiteks, mida kasutatakse tihti väga mitmekesistes ja rasketes teeoludes. See tähendab ühtlasi, et nendega pääseb kohtadesse, kuhu tavasõidukitega ligipääs on raskendatud või puudub. Tihti on olukordi või kohti, kus ei ole otstarbekas auto või ratastraktoriga sõita, kuna need võivad kahjustada oma raske kaalu tõttu pinnast.
#000001
Maastikusõidukite hooldusjuhend näeb ette mõnevõrra tihedamat hooldusgraafikut, kui seda on harjumuspäraselt teedel või tänavatel liiklevate autodel või mootorratastel. See ei tähenda, et maastikusõiduk oleks kuidagi nõrgemalt konstrueeritud, vaid maastikusõiduk on konstrueeritud töövahendiks ja töövahendeid tuleb hoida korras.
#000002
NB! Maastikusõidukid, mida kasutatakse tavapärase maastikul liikumise asemel oluliselt karmimates oludes nagu näiteks päevased “Off Road” matkad, võistlustreeningud või muul viisil sõidukit maastikul koormates ehk tingimustes, kus sõidukit kasutatakse pidevalt täiskoormusel, tuleb seda iga kasutuse järel süvitsi puhastada ning seejärel tähtsamad sõlmed - veermik, mootori jahutusseadmed, piduriklotsid jne. üle kontrollida.
#000003
Seesugune kontroll ja hooldamine ei tähenda, et sõiduk tuleks peale igat sõitu hooldusesse viia. Puhastamisega saab igaüks ise hakkama ja juhul, kui puhastuse käigus tuleb nähtavale mõni füüsiline kahjustus, mis võib sõitjat ennast või sõidukit ohtu seada, siis soovitame sõiduki viia koheselt lähimasse esindusse kontrolli või remonti.
#000004
Olles maastikul liigeldes vigastanud sõiduki pidurivoolikut või poolassi kaitsekummi või oled sattunud kogemata plaanitust sügavamasse vette ja vesi sattus variaatorisse või mootorisse tuleks kindlasti spetsialistide poole pöörduda. Selliselt käitudes säästad otseselt raha, sest õigeaegselt avastatud rikke kõrvaldamine on tavaliselt seotud märgatavalt väiksemate kuludega.
#000005
Esmane vahehooldus: tootja tehas näeb ette, et kõikidel CFMOTO sõidukitel, mida kasutatakse tavapärastes tingimustes tuleb esimene vahehooldus teostada peale esimest 300 km ( ± 50 km) läbimist.
#000006
Esmane vahehooldus on äärmiselt oluline, sest siin teostatakse sõidukile põhjalik kontroll, mis seisneb üle 70 sõlme ja komponendi kontrollis sealhulgas määrdeaine lisamine ning mootoriõli, õlifiltri ja silla õlide vahetust.
#000007
Põhihooldus: läbisõit 1000 km (± 50km)
ATV põhihooldust tuleb teostada vähemalt 1 kord aastas või iga 1000 km tagant!
#000008
Pakett sisaldab kuni 4h tööd, 10W40 mootoriõli, õlifiltrit, määrdeaineid ja kulumaterjali.
#000009
Pakett sisaldab kuni 4h tööd, 10W60 mootoriõli, õlifiltrit, määrdeaineid ja kulumaterjali.
#000010
Pakett sisaldab kuni 6h tööd, 10W60 mootoriõli, õlifiltrit, määrdeaineid ja kulumaterjali.
#000011
Remondi ja hooldustöö 49 €/h
#000013
Palume tuua ATV hooldusesse puhtana!
#000014
Olen lugenud ja nõustun privaatsuspoliitikaga.
#000015